Video Descoperie şocantă în satul din Dolj unde o casă a sărit în aer deși localitatea nu este racordată la gaze. Ce au găsit specialiştii
Descoperie şocantă în satul din Dolj unde ieri a sărit o casă în aer desi localitatea nu este racordată la gaze.
Specialiştii au găsit o concentraţie de 22% de gaz metan în jurul locuinţei, o valoare extrem de mare. Din cauza pericolului uriaş, angajaţii care cercetau radiologic zona au venit îmbrăcaţi în echipament special. În localitate au venit şi poliţiştii care au împrejmuit perimetrul. Proprietarul a descoperit în urmă cu doi ani o pungă de gaz in timp ce săpa un puţ în curte.
Specialiştii au găsit o concentraţie de 22% de gaz metan în jurul locuinţei
O explozie a zguduit comuna Calopăr, aflată la 30 de kilometri de craiova. Proprietarul a trecut pe la casa bătrânească si a încercat să aprindă focul în soba pe lemne când s-a produs şi deflagraţia. Suflul l-a aruncat pe bărbat pe geam iar ocuinţa s-a făcut una cu pământul. "Bombă! Ca la obuz de tun! Era în curte, era în picioare, normal. Pârlit puţin la păr, la buză şi la mâna dreaptă", spune un vecin. "Pacientul a primit îngrijiri medicale în Unitatea de Primiri Urgenţe şi, în final, a fost internat în Clinica de Chirurgie Plastică şi Reparatorie a spitalului nostru", a declarat Cristina Geormaneanu, purtător de cuvânt SCJU Craiova.